section_heading: Radnja
paragraph_text: Poslije, tijekom zabave, zgrada se počne tresti i urlici slični životinjskim mogli su se čuti izvana. Šokirani, svi odlaze na krov da bi vidjeli što se dogodilo. Tamo vide kako je dio grada eksplodirao. Svi istrče na ulice grada gdje vlada panika. Odjednom glava Kipa slobode padne nekoliko metara od njih. Hud uspije snimiti djelić nečeg živog i velikog što se miče kroz grad. Odmah nakon toga obližnja se zgrada sruši i svi traže sklonište od nadolazeće navale dima. Rob, Jason, Hud i Lily skrivaju se u maloj samoposluzi. Ubrzo ulice utihnu i svi opet izlaze. Tamo naiđu na izbezumljenu Marlenu koja je rekla da je vidjela čudovište i da je ono jelo sve živo.